
DANISH MEDICINES AGENCY




30. oktober 2026
PRODUKTRESUMÉ

for

Equishield EHV, injektionsvæske, emulsion
0.
D.SP.NR.

31258
1.
VETERINÆRLÆGEMIDLETS NAVN


Equishield EHV

Lægemiddelform: Injektionsvæske, emulsion

2.
KVALITATIV OG KVANTITATIV SAMMENSÆTNING

Hver 1 ml vaccinedosis indeholder:

Aktivt stof:

Equint herpesvirus 1, stamme Bio 82, inaktiveret Min. 2,1 log10 VNI1
1 Virusneutraliseringsindeks bestemt i serum fra hamstere

Adjuvans: 

Montanid ISA 35 VG 0,25 ml


Hjælpestof:
	Kvalitativ sammensætning af hjælpestoffer og andre bestanddele
	Kvantitativ sammensætning, hvis oplysningen er vigtig for korrekt administration af veterinærlægemidlet

	Thiomersal
	 0,1 mg

	Natriumchlorid
	

	Kaliumchlorid
	

	Kaliumdihydrogenphosphat
	

	Dinatriumhydrogenphosphatdodecahydrat
	

	Vand til injektionsvæsker
	

	Natriumhydroxid (til justering af pH)
	



Vaccinen er en olieholdig væske, offwhite, gullig eller svagt lyserød farve, med et bundfald, som nemt lader sig omryste. 

3.
KLINISKE OPLYSNINGER

3.1
Dyrearter, som lægemidlet er beregnet til


Hest.

3.2
Terapeutiske indikationer for hver dyreart, som lægemidlet er beregnet til

Til aktiv immunisering af heste med henblik på at reducere de kliniske symptomer og reducere

virusudskillelsen i forbindelse med luftvejsinfektioner forårsaget af infektioner med equint 

herpesvirus  1 (EHV-1).

Indtræden af immunitet: 2 uger efter den anden vaccineinjektion

Varighed af immunitet er kun blevet påvist efter administration af tre vaccineinjektioner (se pkt.

 3.9): 6 måneder efter den 3. vaccineinjektion.

Til aktiv immunisering af drægtige hopper med henblik på at reducere forekomsten af aborter 

forårsaget af infektioner med equint herpesvirus  1 (EHV-1).

Indtræden af immunitet: 3 uger efter den 3. vaccineinjektion under gestationen

Varighed af immunitet: Indtil slutningen af drægtighedsperioden.

3.3
Kontraindikationer


Ingen.

3.4
Særlige advarsler


Kun raske dyr må vaccineres.


Med henblik på at reducere infektionstrykket skal samtlige heste på ejendommen vaccineres. Før hestene flyttes til andre besætninger eller stalde eller før løb, skal vaccinationen gennemføres tidsnok til at tillade mindst 14 dage for immunitetens indtræden. Før indlemmelse i en besætning skal hestene vaccineres og holdes i karantæne, indtil immunitetens indtræden. Syge heste med symptomer på luftvejslidelser skal isoleres fra raske dyr.

3.5
Særlige forholdsregler vedrørende brugen


Særlige forholdsregler vedrørende sikker brug hos de dyrearter, som lægemidlet er beregnet til:


Ikke relevant.


Særlige forholdsregler for personer, der administrerer veterinærlægemidlet til dyr:


I tilfælde af utilsigtet selvinjektion skal der straks søges lægehjælp, og indlægssedlen eller etiketten bør vises til lægen.


Til brugeren:


Dette veterinærlægemiddel indeholder en olieagtig adjuvans baseret på ikke-mineralsk olie. Utilsigtet injektion/selvinjektion kan medføre alvorlige smerter og hævelser, navnlig ved injektion i et led eller en finger, og kan i sjældne tilfælde medføre tab af den pågældende finger, hvis den ikke behandles omgående. Hvis du utilsigtet injiceres med dette veterinærlægemiddel, skal du søge omgående lægehjælp, også selvom det kun drejer sig om en meget lille mængde, og tage indlægssedlen med. Hvis smerten fortsætter i over 12 timer efter lægeundersøgelsen, skal du søge lægehjælp igen.


Til lægen:


Dette veterinærlægemiddel indeholder en olieagtig adjuvans baseret på ikke-mineralsk olie. Selv hvis der er tale om små mængder, kan utilsigtet injektion af dette veterinærlægemiddel medføre kraftige hævelser, der eksempelvis kan resultere i iskæmisk nekrose og tilmed tab af en finger. Der kræves ØJEBLIKKELIG kirurgisk behandling, og der kan opstå behov for tidlig incision og irrigation af det injicerede område, særligt når det drejer sig om fingerbløddele eller -sener.


Særlige forholdsregler vedrørende beskyttelse af miljøet:


Ikke relevant.

3.6
Bivirkninger


Heste:

	Meget almindelig

(> 1 dyr ud af 10 behandlede dyr):
	Hypertermi1

	Sjælden

(1 til 10 dyr ud af 10.000 behandlede dyr):
	Reaktion på injektionsstedet2

	Meget sjælden

(< 1 dyr ud af 10.000 behandlede dyr, herunder enkeltstående indberetninger):
	Anafylaksi3


1 Midlertidig, maks. 40°C i 4 dage. 

2 Op til 5x10 cm i diameter i maksimalt 5 dage. 

3 Symptomatisk behandling bør gives.

Indberetning af bivirkninger er vigtigt, da det muliggør løbende sikkerhedsovervågning af et veterinærlægemiddel. Indberetningerne sendes, helst via en dyrlæge, til enten indehaveren af markedsføringstilladelsen eller til den nationale kompetente myndighed via det nationale indberetningssystem. Se indlægssedlen for de relevante kontaktoplysninger.

3.7
Anvendelse under drægtighed, laktation eller æglægning

Drægtighed og laktation:

Kan anvendes under drægtighed.

Veterinærlægemidlets sikkerhed under laktation er ikke fastlagt.

3.8
Interaktion med andre lægemidler og andre former for interaktion


Der foreligger ingen oplysninger om sikkerhed og virkning ved brug af vaccinen sammen med andre veterinærlægemidler. En beslutning om at anvende vaccinen før eller efter brug af et andet veterinærlægemiddel skal derfor tages med udgangspunkt i det enkelte tilfælde.

3.9
Administrationsveje og dosering

Intramuskulær anvendelse. 

Vaccinedosis (1 ml) skal administreres ved dyb intramuskulær injektion.

Lad vaccinen opnå en temperatur på 15-25 °C inden brug.

Omrystes grundigt før brug.

Vaccinationsregime: – 

Primær vaccination:

Det grundlæggende immuniseringsregime består af tre injektioner: den første injektion fra 6 måneders alderen, den anden injektion 4 uger senere, og den tredje injektion 3 måneder efter den anden dosis.

Revaccination: 

Der gives én vaccinedosis 6 måneder efter afslutningen af det primære vaccinationsregime, og hver sjette måned derefter. 

Vaccination af drægtige hopper:

For at reducere forekomsten af aborter gives der én vaccinedosis i løbet af den anden måned efter paringen, én dosis i femte eller sjette måned af drægtighedsperioden, og én dosis i niende måned af drægtighedsperioden. Vaccinationsregimet med tre doser skal gentages i forbindelse med efterfølgende drægtighed.

3.10
Symptomer på overdosering (og, hvis relevant, nødforanstaltninger og modgift)


Ikke relevant.

3.11
Særlige begrænsninger og betingelser for anvendelse, herunder begrænsninger for anvendelsen af antimikrobielle og antiparasitære veterinærlægemidler for at begrænse risikoen for udvikling af resistens


Ikke relevant.

3.12
Tilbageholdelsestid(er)


0 dage.

4.
IMMUNOLOGISKE OPLYSNINGER

4.1
ATCvet-kode:

QI 05 AA 05
Til aktiv immunisering mod equint herpesvirus.

5.
FARMACEUTISKE OPLYSNINGER

5.1
Væsentlige uforligeligheder


Må ikke blandes med andre veterinærlægemidler.

5.2
Opbevaringstid

Opbevaringstid for veterinærlægemidlet i salgspakning: 18 måneder.

Opbevaringstid efter første åbning af den indre emballage: 10 timer.

5.3
Særlige forholdsregler vedrørende opbevaring

Opbevares i køleskab (2 °C - 8 °C).

Beskyttes mod lys.

5.4
Den indre emballages art og indhold

Vaccinen leveres i hætteglas af hydrolytisk type I glas, hermetisk lukket med perforerbar gummiprop og aluminiumshætter. Hætteglasset med vaccinen leveres i en papkarton. Pakninger med flere hætteglas leveres i en PVC-emballage.

Pakningsstørrelser: 

Papæske: 1 x 5 doser

Plastæske: 2 x 1 dosis, 5 x 1 dosis, 10 x 1 dosis, 10 x 5 doser

Ikke alle pakningsstørrelser er nødvendigvis markedsført.

5.5
Særlige forholdsregler vedrørende bortskaffelse af ubrugte veterinærlægemidler eller affaldsmaterialer fra brugen heraf

Lægemidler må ikke bortskaffes sammen med spildevand eller husholdningsaffald.

Benyt returordninger ved bortskaffelse af ubrugte veterinærlægemidler eller affaldsmaterialer herfra i henhold til lokale retningslinjer og nationale indsamlingsordninger, der er relevante for det pågældende veterinærlægemiddel.

6.
NAVN PÅ INDEHAVEREN AF MARKEDSFØRINGSTILLADELSEN

Bioveta, a. s.

Komenského 212/12

683 23 Ivanovice na Hané 

Tjekkiet

Repræsentant

Salfarm Danmark A/S

Nordager 19

6000 Kolding    

7.
MARKEDSFØRINGSTILLADELSESNUMMER (-NUMRE)


61394

8.
DATO FOR FØRSTE TILLADELSE


12. december 2018

9.
DATO FOR SENESTE ÆNDRING AF PRODUKTRESUMÉET


30. oktober 2026
10.
KLASSIFICERING AF VETERINÆRLÆGEMIDLER


BP


Der findes detaljerede oplysninger om dette veterinærlægemiddel i EU-lægemiddeldatabasen (https://medicines.health.europa.eu/veterinary).

